CELEX: 52013PC0778
Language: ro
Date: 2013-11-11 00:00:00
Title: Recomandare de DECIZIE A CONSILIULUI privind aprobarea încheierii de către Comisie, în numele Comunității Europene a Energiei Atomice, a unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, pentru a se ține seama de aderarea Republicii Croația la Uniunea Europeană

|
			
		
		
		52013PC0778
		
			Recomandare de DECIZIE A CONSILIULUI privind aprobarea încheierii de către Comisie, în numele Comunității Europene a Energiei Atomice, a unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, pentru a se ține seama de aderarea Republicii Croația la Uniunea Europeană /* COM/2013/0778 final */
			
				
		
		
			
			   	EXPUNERE DE MOTIVE
La data de 24 septembrie 2012,
Consiliul a autorizat Comisia să inițieze negocieri, în numele
Uniunii Europene, al statelor sale membre și al Republicii Croația,
cu fosta Republică iugoslavă a Macedoniei pentru a încheia un
protocol la Acordul de stabilizare și de asociere (ASA) între
Comunitățile Europene și statele membre ale acestora, pe de o
parte, și fosta Republică iugoslavă a Macedoniei, pe de
altă parte, pentru a ține seama de aderarea Republicii Croația
la Uniunea Europeană. 
Negocierile au început la 18 decembrie 2012,
în urma unor consultări tehnice anterioare cu fosta Republică
iugoslavă a Macedoniei pe această temă. Runde de negocieri
ulterioare au avut loc la 25 ianuarie și 10 aprilie 2013. Guvernul fostei
Republici iugoslave a Macedoniei și-a confirmat acordul privind protocolul
menționat la 25 octombrie 2013. Protocolul este actualizat pentru a
reflecta Tariful vamal 2013 al UE și eliminarea treptată a taxelor în
temeiul ASA. Textul protocolului se anexează la prezenta decizie.
Comisia propune Consiliului
să adopte o decizie privind semnarea și aplicarea cu titlu provizoriu
a protocolului în numele Uniunii Europene și să încheie protocolul în
numele Uniunii Europene și al statelor membre ale acesteia. Comunitatea
Europeană a Energiei Atomice (CEEA) este, de asemenea, parte la Acordul de
stabilizare și de asociere. În ceea ce privește încheierea
protocolului în numele Comunității Europene a Energiei Atomice,
Comisia propune Consiliului ca acesta să aprobe încheierea protocolului,
în conformitate cu articolul 101 al doilea paragraf din Tratatul de instituire
a CEEA. 
În conformitate cu articolul
101 din Tratatul privind CEEA, decizia de semnare a acordului se adoptă de
către Comisie, iar decizia de încheiere a acordului se adoptă de
către Comisie, cu aprobarea Consiliului. Prin urmare, este necesar să
se adopte decizii separate cu privire la semnarea și încheierea
protocolului de către UE și de către CEEA.
În ceea ce privește
încheierea protocolului în numele Comunității Europene a Energiei
Atomice, Comisia propune Consiliului: 
–                        
ca acesta să aprobe încheierea protocolului,
în temeiul articolului 101 paragraful al doilea din Tratatul de instituire a
CEEA.
Recomandare de
DECIZIE A CONSILIULUI
privind aprobarea încheierii de către
Comisie, în numele Comunității Europene a Energiei Atomice, a unui
protocol la Acordul de stabilizare și de asociere între Comunitățile
Europene și statele membre ale acestora, pe de o parte, și fosta
Republică iugoslavă a Macedoniei, pe de altă parte, pentru a se ține
seama de aderarea Republicii Croația la Uniunea Europeană
CONSILIUL UNIUNII EUROPENE,
având în vedere Tratatul de instituire a
Comunității Europene a Energiei Atomice, în special articolul 101 al
doilea paragraf,
având în vedere recomandarea Comisiei,
întrucât:
(1)                   
La 24 septembrie 2012, Consiliul a autorizat
Comisia să inițieze negocieri cu fosta Republică iugoslavă
a Macedoniei, în vederea încheierii unui protocol la Acordul de stabilizare și
de asociere între Comunitățile Europene și statele membre ale
acestora, pe de o parte, și fosta Republică iugoslavă a
Macedoniei, pe de altă parte, pentru a se ține seama de aderarea
Republicii Croația la Uniunea Europeană.
(2)                   
Aceste negocieri au fost încheiate cu succes. 
(3)                   
Încheierea, de către Comisie, a protocolului
ar trebui să fie aprobată  în ceea ce privește chestiunile care
intră în competența Comunității Europene a Energiei
Atomice.
(4)                   
Semnarea și încheierea protocolului fac
obiectul unei proceduri separate în ceea ce privește chestiunile care se
încadrează în domeniul de competență al Uniunii Europene.
DECIDE: 
Articol unic
Prin prezenta decizie se aprobă
încheierea de către Comisie, în numele Comunității Europene a
Energiei Atomice, a Protocolului la Acordul de stabilizare și de asociere
între Comunitățile Europene și statele membre ale acestora, pe
de o parte, și fosta Republică iugoslavă a Macedoniei, pe de
altă parte (denumit „protocolul”), pentru a se ține seama de aderarea
Republicii Croația la Uniunea Europeană.
Textul protocolului este anexat la Decizia
Consiliului privind semnarea și aplicarea cu titlu provizoriu a unui
protocol la Acordul de stabilizare și de asociere între Comunitățile
Europene și statele membre ale acestora, pe de o parte, și fosta
Republică iugoslavă a Macedoniei, pe de altă parte, pentru a se ține
seama de aderarea Republicii Croația la Uniunea Europeană.
Adoptată la Bruxelles,
                                                                       Pentru
Consiliu
                                                                       Președintele